টিংখাংঃ উজনি অসমৰ জ্যেষ্ঠ সাংবাদিক মনোজ সিঙক প্ৰদান কৰা হ'ব এই বছৰৰ শ্বহীদ সাংবাদিক কমলা শইকীয়া সোঁৱৰণী সাংবাদিকতা বঁটা৷ কেবাবছৰ ধৰি সাংবাদিকতা তথা সমাজসেৱা কৰি অহা মনোজ সিঙৰ নাম ঘোষণা কৰাৰ পিছতে ডিব্ৰুগড়ৰ দল-সংগঠনে তথা ৰাইজ আনন্দিত হৈ পৰে৷ ডিব্ৰুগড় জিলাৰ টিংখাঙৰ জ্যেষ্ঠ সাংবাদিক তথা আপকুৰ কেন্দ্ৰীয় সমিতিৰ সভাপতি মনোজ সিঙলৈ শ্বহীদ সাংবাদিক কমলা শইকীয়া সোঁৱৰণী সাংবাদিকতা বঁটা প্ৰদান কৰাৰ কথা সোমবাৰে ঘোষণা কৰে৷ আপকুৰ শিৱসাগৰ জিলাৰ সমিতিয়ে প্ৰতি বছৰে প্ৰদান কৰি অহা বঁটাৰ সৈতে কমলা শইকীয়া সোঁৱৰণী স্মাৰক, মানপত্ৰ আৰু উপহাৰৰ টোপোলা আগবঢ়োৱা হয়।
ডিব্ৰুগড়ৰ সাংবাদিক মনোজ সিঙক কমলা শইকীয়া সাংবাদিকতা বঁটা